GiliGold/VAD_KnessetCorpus huggingface dataset:
מיקי לוי:
אני מוכן לנהל איתך סמינר, אני לא מסכים איתך חד-משמעי, אני אומר לך שההתנהגות עם כלי רכב של ליסינג וגם תיקון הרכב על ידי חברות הליסינג, בסדר? גם תיקון הרכב על ידי חברות הליסינג אומר דרשני, העיקר שהוא ייסע את השלוש שנים ויימכר אחר כך
נמרוד הגלילי:
אז אני אגיד שחברות הליסינג שומרות על הרכב, יותר טוב לפעמים מהבעלים הפרטיים
מיקי לוי:
טוב, כנראה שלא נגיע לפשרה בעניין, אבל זה לא על שולחני כרגע, אני מתנצל
אליאס עזאם:
אני יכול להתייחס למשהו שעלה מהמבקר שהוא חשוב לדעתי, מידת התחרות לייבוא כלי רכב, הרווחיות של היבואנים, הביקורת הזאת מופנית, גם למשרד התחבורה, גם לרשות התחרות, לצערי, המחוקק קשר למשרד התחבורה את הידיים ואת הרגליים ואמר לו, לך תקדם תחרות, אי אפשר לקדם תחרות, שמשרד התחבורה, אין לו את הסמכות לאסוף נתונים על מחירים ועל עלויות ועל רווחיות
אליאס עזאם:
 כרגע מי שיש לו את הסמכות לעשות את זה, זה רשות התחרות והם כן עושים את זה, אנחנו בשיתוף פעולה איתם, כמו ששיתפנו איתם פעולה בשנים האחרונות, לגבי חלקי חילוף, אנחנו גם ממשיכים לשתף איתם פעולה לגבי הרכב החדש והם יש להם את הסמכות
אליאס עזאם:
 עכשיו אם רוצים שמשרד התחבורה ייכנס לעובי הקורה, צריך לתת לו סמכויות, בלי סמכויות, אנחנו לא יכולים לפעול שם
מיקי לוי:
תשמע, בראש משרד התחבורה, לטעמי, עומדת תמיד אישיות פוליטית שאמורה לקדם את האינטרסים של משרד התחבורה ולשמור על אזרחי מדינת ישראל, לפתח, אני לא אפרוס עכשיו את הכול, יש מומחים טובים ממני
מיקי לוי:
 אני לא מבין, למה אתם לא מקדמים את מה שצריך? ממי אתם רוצים?
אליאס עזאם:
אז קודם כל, אמרתי, אנחנו מקדמים את מה שצריך, יחד עם רשות התחרות שיש לה את הסמכות, אבל אנחנו גם, אם אתם רוצים שאנחנו ניקח תפקיד יותר חשוב בקידום התחרות, צריך לתת סמכויות, עכשיו, לתת סמכויות זה עוד פעם ראיה, עוד פעם משרד המשפטים, עוד פעם וועדת הכלכלה, לשנות את החוק ולתת סמכויות, זה דברים שלוקחים שנים - - -
מיקי לוי:
בחקיקה משרד המשפטים כמעט שלא מתערב
אליאס עזאם:
לצערי אני אומר שלוקחים שנים, לא שאני רוצה שייקח שנים, הייתי שמח לקבל את הסמכויות היום ולפעול מחר
אליאס עזאם:
 גם רשות התחרות יכולה להרחיב על הפעילות שלה, הם עושים פעילות שם מאוד רחבה, כמו שאמרתי גם בחלקי חילוף, גם ברכב חדש ויש להם כבר דוחות מפורסמים על חלקי החילוף וגם ברכב חדש, יש לנו פעילות, אני לא יכול להרחיב עליה, אבל יש לנו
אליאס עזאם:
 זה עיקר הדברים שאמרת ויתר פירוט, אנחנו שלחנו גם מסמך ביולי 23 למבקר, בקשר לדוח שלו, על הביצוע שעשינו לאחר הדוח
אליאס עזאם:
 אני מקריא ממנו פשוט - - -
צחי סעד:
מה לגבי המערכת הקאר-פקס והמערכת הממוחשבת, שהציגה את זה נציגת המשרד בדיון, לפני חצי שנה ואמרה שזה בהליכים מתקדמים, חיבור המוסכים למערכת ממוחשבת?
אליאס עזאם:
זה תלוי תקציב לצערי ועכשיו אנחנו דנים בתקציב החדש של 24, אני יכול להגיד לך שהמון פרויקטים טכנולוגים הולכים להתבטל ולא יתוקצבו והמצב הזה ידוע לכולם בכל משרדי הממשלה, זה לא משהו מיוחד למשרד התחבורה ואני אומר את זה בצער, יש פרויקטים שמה שחיכו שנים ותוקצבו ואני מבין, ברגע שכנראה שלא יתוקצבו יותר ב-24, חלק מהפרויקטים נמצאים בשלבי ביניים וזה מצער מאוד, אבל זה המצב
מיקי לוי:
אתם לא תשאירו לי ברירה, אני אצטרך לעשות איזה שלושה-ארבעה דיונים בשנה
מיקי לוי:
 כל הזמן אנחנו שומעים ובסוף, מה? וזה בדיוק המהות, אתה תגיד למנכ"ל שלכם, זה המהות של הוועדה לביקורת המדינה ואם אני אצטרך, אני אביא אותו לכאן, זה לא מתקדם, אז מה אתם רוצים שאזרחי מדינת ישראל יגידו? זה לא בסדר וזה לא בסדר וזה לא בסדר, זה לא אצלכם רק, אני עושה דיונים נוספים, על נושאים נוספים כאן שעניינם ביקורת על הרשות המבצעת, זו תפקידה של הוועדה הזו, הוועדה לביקורת המדינה, היחידה שמוקמת מתוקף חוק, תפקידה לבקר את הרשות המבצעת ואתה יש לך חלק מהרשות המבצעת, אתם חייבים לפתור את הנושאים האלה, אי אפשר כך
מיקי לוי:
 שוק ההון, בבקשה
מיקי לוי:
 רונן, אתה רצית משהו דחוף?
רונן לוי:
לא, רק רציתי להגיד שזה גרוש וחצי תקציב, זה בערך שני מיליון שקל על העניין של הפרסום, זה כבר עשר שנים כבר על השולחן, סוכם, זה גרוש וחצי והעניין של הקאר-פקס זה גרוש ורבע, אני לא מבין פשוט מה, לא מצליח להבין מה הוא אומר, לא רוצים את זה פשוט
מיקי לוי:
תקציב מדינה עכשיו רץ, אתם תבואו ברבעון הראשון ותגידו לי, אם זה נכנס לתוך התקציב, משרד התחבורה, או אחד המשרדים, רוויי התקציב בין הגדולים ביותר וטוב שכך וטוב שכך, בפרט בנושא התשתיות וכסגן שר, אני אומר לכם שזה כלום ושום דבר, הנושא של הפרסום
רונן לוי:
יש לו משמעות גדולה
מיקי לוי:
אדוני, זה דחוף למה שנאמר פה
יקי אנוך:
כן, בהחלט
יקי אנוך:
 יקי אינוך, נשיא איגוד יבואני הרכב, שתי הערות לנציג המבקר, הערה ראשונה, נושא הטופס שוק, או הערעורן, מה שנקרא, הוסדר בוועדת הכלכלה, על פי יוזמה שלנו והיום ביבוא מקביל, הם לא צריכים להביא טופס שוק והם מקבלים את ההנחות, אם מגיע לרכב את ההנחה, אז הם מקבלים את זה, אז זה דבר אחד
יקי אנוך:
 דבר שני, לגבי תאריך ייצור, תאריך ייצור מופיע בחוק, סיגלית, את מוכנה לפרט?
סיגלית בן ששון:
סיגלית בן ששון, יועצת משפטית של איגוד יבואני הרכב, לפי חוק רישוי כשיבואן רכב מוכר את הרכב, לפני המכירה, הוא צריך לתת מספר פרטים, אחד מהם זה שנת הייצור של הרכב, זה לא מידע שמוסתר מהצרכנים
מיקי לוי:
איך זה בא לידי ביטוי טכנית?
סיגלית בן ששון:
הדרישה היא בכתב
מיקי לוי:
הוא אמור לצרף לרישיון הרכב, או לטופס המכירה, או השד יודע מה, מכתב שבו הוא אומר, או בטופס עצמו של המכירה, שהרכב יוצר בשנת זו וזו
סיגלית בן ששון:
הנתון צריך להופיע בכתב, לפני חתימה בהסכם
מיקי לוי:
ויבואני הרכב עושים את זה אדוני?
יקי אנוך:
בוודאי
סיגלית בן ששון:
כן, כן, יבואני הרכב עומדים בחוק
מיקי לוי:
רק מה שקורה שאותם קבלות וחשבוניות הולכות לי לאיבוד ואני לא יכול אחר כך כשאני רוצה למכור את הרכב, להראות אותם
קריאה:
כן, זה לא נכתב ברישיון אז רק הקונה הראשון יכול להיחשף למידע הזה
סיגלית בן ששון:
זה לא בשליטתנו יש 12 חודשים, ממועד ייצור לרישום הרכב, זה לא בשליטתנו
מיקי לוי:
אז אני לא מבין, מה הבעיה, כמו שהיה פעם, לרשום חודש ושנת ייצור, מה הבעיה? אני לא מבין, פעם זה היה בתוך רישיון הרכב
מיקי לוי:
 אז תרשמו את זה בבקשה, אני רוצה מזה תשובה, גם ממשרד התחבורה, אתם אחראים על רשות אזורי רישוי, למיטב הבנתי וכולה זה תוספת רובריקה קטנה שתפתור בעיות לכולם
שמואל זקן:
שמואל זקן, מנהל מחלקת ביטוחי רכוש ברשות שוק ההון
שמואל זקן:
 לעניינים שעלו מהדוח הזה, כמו שציינו בדיון הקודם, כל נושא הנגשת המידע שאליו התייחס מבקר המדינה בדוח, הוא מונגש באופן מלא, באמצעות מרכז הסליקה , על ידי חברות הביטוח, המידע שמה כולל היסטוריה לגבי תיקוני רכבים שבוצעו, אגב, תביעות ביטוח, בין אם דרך מבוטח ובין אם באמצעות ביטוח צד ג'
שמואל זקן:
 לגבי השוק באופן כללי, אז שוק הביטוח בעולם ביטוחי הרכוש, כולל 14 חבורת, מאוד תחרותי, השוק מגיב מהר מאוד לשינויים, מבחינת המחיר, זהו פחות או יותר, לעניין הנושאים שבדוח
מיקי לוי:
אני לא זוכר אם היית בדיון אחר שקיימתי על הדו גלגלי ועל המיסוי, הבאתי את משטרת ישראל, את כל העולם, 70 אחוז אגזים, 60 אחוז מכלל הדו-גלגלי במדינת ישראל, נוסעים בלי ביטוח, כי הסכומים הם מטורפים, הם נוסעים בלי ביטוח, הכי פשוט ובסוף כשהם עושים תאונה זה נופל עלינו, על כלל המבוטחים ואני לא מצליח לפתור את הבעיה הזו, אני מודה
שמואל זקן:
אני אגיד לגבי דו-גלגלי והבעיה שאתה מתאר, אז היא נוגעת, אני מניח לביטוח חובה, לא לביטוח רכוש, מה שדובר פה זה ביטוחי רכוש בעיקר, לגבי הנתונים עצמם 60 אחוזים, אני לא בטוח שזה הנתון המעודכן, אבל שוב פעם, זה לא תחום אחריות שלי, אז אני לא יכול להגיד
מיקי לוי:
אתה יודע, אפילו משטרת ישראל, אינה יכולה לכמת את זה
שמואל זקן:
אז האני אומר, אני לא יכול להגיד לך, אם הנתון נכון, או לא, אבל זו סוגייה אחרת שלא נידונה בדוח המדובר, סוגייה שכולנו שואפים למאה אחוז ביטוח, אבל - -
מיקי לוי:
סתם, זה צרם לי בדיון הקודם, שנוסעים בלי ביטוחים
צחי סעד:
מה שכן דובר בדוח והתייחסת אליו, זה המידע מחברות הביטוח, כבר נאמר שהמידע הזה יכול להתקבל, רק באישור בעל הרכב, זה החסם המרכזי, זאת אומרת בזה לא השתנה כלום
שמואל זקן:
אז דווקא פה והתייחסתי לזה גם בדיון הקודם, אם נלך אחורה שנה פלוס בזמן, אנחנו נראה שאז באמת, המידע, גם דרש שליחת מכתב ובאמת לא היה נגיש לאזרח הפשוט וכבר לפני כשנה פלוס, קידמנו יחד עם רשות התחרות שהיא נותנת את האישור בעצם, לחברות הביטוח, להנגיש את המידע הזה
שמואל זקן:
 קידמנו את זה שהאישור להמשיך לעבוד באופן שהם עובדים, יהיה תלוי בזה שגם המחיר יהיה סביר, עשרה שקלים, אם אני זוכר נכון וגם אופן הנגשת המידע יהיה דיגיטלי וברמת האישור מבעל הרכב, זאת אומרת שהיום, אם לצורך העניין, אתה רוצה לרכוש רכב ולדעת את המידע לגביו, זה פרוצדורה מאוד מאוד פשוטה, זה כמה רגעים
צחי סעד:
כן, אבל עדיין זה באישור בעל הרכב, זאת אומרת זה לא השתנה
שמואל זקן:
בסופו של דבר, יש חוקים שלא נוגעים אלינו, ברמת הפרטיות שצריך את אישור של בעל הרכב, אבל המידע, אני יכול להגיד מניסיון אישי שהשתמשתי בזה כבר עשרות פעמים וכל מי שסובב אותי ומכיר את זה, המידע הוא נגיש, זאת אומרת, ברגע שאתה רוצה לרכוש רכב, לצורך העניין, כי אז זה הזמן שבאמת קריטי לך לקבל עליו מידע, אז אני מניח שבעל רכב שאין לו מה להסתיר, לא תהיה לו בעיה לתת לך את ה-אוקי הזה, זה גם שוב פעם, בצורה מאוד מאוד פשוטה הוא נותן את האישור הזה
מיקי לוי:
יש לי בקשה אליך אישית, נורא קל לעשות איקס מינוס ווי, אם תבקשו ממשרד התחבורה את מספר כלי הרכב הדו-גלגליים שנעים על כביש מדינת ישראל, תבקשו דיווח מחברות הביטוח, כמה מהם מבוטחים
שמואל זקן:
רוב הרכבים שאתה מדבר עליהם הדו-גלגליים, מבוטחים במסגרת, אני מניח, שוב פעם, הנתונים לא מולי, במסגרת הפול, הנתונים גם אם אני זוכר נכון, אחוז שיעור הרכבים הדו-גלגליים המבוטחים, אני חושב שהוא גם מפורסם על ידינו, החישוב הזה שאתה מדבר עליו –
מיקי לוי:
אתה יכול לבדוק לי את זה
שמואל זקן:
אני אבדוק ואני אחזיר - - -
מיקי לוי:
עשיתי דיון ולא נתנו לי נתונים
שמואל זקן:
אני אבדוק את זה וככל שיש את הנתון הזה אצלנו, אני אדאג להעביר
מיקי לוי:
תודה, אני מאוד מודה לך
מיקי לוי:
 רשות התחרות, כן, בבקשה גברתי
שחר שמש:
שחר שמש, ראש צוות תחבורה ותיירות ברשות התחרות
שחר שמש:
 אז באמת, כמו שקודמי אמרו, בעצם, אנחנו עובדים בשיתוף פעולה עם משרד התחבורה ורשות שוק ההון, בדיונים באמת, צפופים בנושא, שתחרות בתחום הרכב זה נושא שהרשות רואה חשיבות רבה ומשקיעה משאבים רבים כדי לקדם את הסוגיות הפתוחות
שחר שמש:
 אני אתייחס שנייה על הדברים, גם קיימנו דיונים בין-משרדיים, בעקבות דוח המבקר, שדנו בסוגיות האלו, אני אנסה להתמקד בדברים המרכזיים שנוגעים לרשות התחרות, תעודת מקור, אז בעצם, בוצע תיקון למספר 23 לחוק התחרות הכלכלית, שמעניק לממונה סמכויות, כנגד פגיעה ביבוא מקביל או אישי וזה באמת, משהו שהוא בהתהוות באופן היישום שלו ובמקביל לתיקון החקיקה הזה, בוצע גם תיקון חוק עקיף, לחוק שירותי הרכב, שבעצם, נגע בדיוק באותה הבעיה של תעודות המקור ביבוא מקביל
שחר שמש:
 אנחנו עוקבים היום אחרי היישום, אנחנו קיבלנו פניות מהשוק בנושא הזה ואנחנו בוחנים באמת, האם התיקון חוק שבוצע אך לאחרונה, כיצד הוא באמת מיושם בשטח
שחר שמש:
 לעניין רכבי אפס קילומטרז', זה בעיה, בעצם, הפתרון הקיים הוא הפתרון המוצע וההשפעה על התחרות, נבחנים בהתאם לתמריצים של כלל הגורמים בשוק וכדי להבין, איך זה בסופו של דבר, באמת ישפיע על הצרכן שבסוף
שחר שמש:
 יש חשש שביטול של רישום היד הנוספת, בעצם יוביל להפסקה מוחלטת של מכירה של רכבים כאלה ואנחנו - - -
מיקי לוי:
להיפך, אם אני יבואן ומוכר ליסינג, לצורך העניין, הכי גרוע ומוכר רכב אפס קילומטר, מה הבעיה? למה צריך לרשום יד נוספת? אם הוא נסע ארבעה קילומטר בליסינג, תרשמי אותו
שחר שמש:
אני מבינה מנקודת מבט של חברת הליסינג, מבחינת היבואן, ככול שלא יבצר איזשהו פער, יכול להיות שהוא בכלל לא יציע למכירה
מיקי לוי:
אבל אתם רוצים תחרות
אלעד ברשאן:
אבל זה ווליום, יש להם הרבה ווליום שהם קונים, אז יפסיקו למכור להם?
שחר שמש:
אז כמו שאתם רואים, יש שיקולים לכאן ולכאן ולכן אנחנו באמת רוצים - - -
מיקי לוי:
אני לא בעד, לא חברות הליסינג ולא בעד היבואנים, אני בעד האזרח
שחר שמש:
כולנו
מיקי לוי:
חד-משמעית ולכן אני אומר, אם הוא קונה אפס קילומטר מחברת, לא יודע, לא רוצה להגיד שמות של חברות ליסינג, בירח האדום שהיא חברת ליסינג, למה צריך לרשום יד נוספת? מספיק לרשום יד, אפשר לכתוב לחברת ליסינג כיבואן, שלום על ישראל, למה צריך לרשום יד נוספת? ואז מה קורה? כשהקונה הבא, לא יודע, אם האוטו נמכר אפס קילומטר, או 25 אלף קילומטר, הוא לא יכול לדעת ומכאן, מכאן - - -
אליאס עזאם:
כבוד היושב ראש, חשוב להגיד שאין חובה לרשום את הרכב, זאת אומרת, חברת הליסינג, לצורך העניין, יכולה להוציא תו סחר ולרשום על תו הסחר, זה לא נרשמת יד ולמכור אותה למי שהיא רוצה, הרישום הוא לא חובה
אליאס עזאם:
הרישום הדבר הזה הוא לא חובה, אבל חברות הליסינג והיבואנים עושים את זה בכוונה, רושמים אחר כך מוכרים אותו
מיקי לוי:
למה? הרי הוא יכול למכור אותו ביותר כסף
אליאס עזאם:
לא מוטלת חובה על חברת הליסינג לרשום
מיקי לוי:
תסבירו לי, מי יכול?
חזי אבירם שייב:
אני אסביר את זה, עיקר הסיטואציה שבה יש יד נוספת, זה כאשר הרכבים גומרים את זמנם ב-12 חודש ואז הרכב מחויב לקבל, קודם כל, יד ראשונה, כנראה של היבואן, או של חברת הליסינג ואז אין לקוח ואז זה עובר על ידי רישום של חברת הליסינג ואחריו כאשר הרכב נמכר, הוא יד שנייה, ככה החוק מחייב
מיקי לוי:
אם הוא עבר 12 חודש מיום ייצורו, אפילו אם הוא אפס קילומטר?
חזי אבירם שייב:
לא משנה מה, אנחנו חייבים, או להוציא אותו ממדינת ישראל, או לעשות לו רישוי ואז עושים לו רישוי, או של חברת הליסינג, או של היבואן
מיקי לוי:
אבל אם הוא נמכר, טרם ה-12 חודש, למה יירשם לו?
חזי אבירם שייב:
אז טרם ה-12 חודש, הסיטואציות הן אחרות לגמרי, כמו שאמר אליאס, הסיטואציה היא שבחלק גדול מהמקרים, גם פה, אנחנו מדברים על תנאי שוק, אבל בחלק גדול מהמקרים, אין את השני ידיים, היד הראשונה היא יד של הלקוח עצמו, אבל עיקר הרכבים שהם באפס קילומטר, זה הרכבים מהסיטואציה הזאת
מיקי לוי:
יש היגיון רב, אם עובר 12 חודש, גם אם הוא אפס קילומטר, שיירשם ליסינג, יש היגיון, עמד 12 חודש, גם לא הניעו אותו, גם לא נסע, גם הרכב עם גומיות רקובות וכו' וכו', אבל אם זה עד 12 חודש וזה ספורדי אז אני לא מתערב
חזי אבירם שייב:
מאז ימי אדם סמית, אנחנו למדנו שהרגולטור הטוב ביותר זה כוחות השוק
מיקי לוי:
הלוואי ומדינת ישראל הייתה חושבת כך
ירון פישמן:
ירון פישמן ממשרד מבקר המדינה, השאלה היא מאוד פשוטה וצריך לבדוק את זה, משרד התחבורה יחד עם רשות התחרות בשיתוף פעולה, אין וויכוח על רכבים שעברו 12 חודשים וצריכים לרשום להם את היד, השאלה מה קורה עם הרכבים שלא עברו 12 חודשים, אתם צריכים לבדוק כמותית, כמה חודשים שלא עברו 12 חודשים, נמכרים כיד נוספת ורכבים שנמכרים כיד נוספת, אחרי שעברו 12 חודשים, אתם צריכים לבדוק, הם מפרסמים את זה לציבור, הם הציבור יודע וקמפיין הפרסום של חברות הליסינג, כשהוא קונה רכב, שעבר יותר מ-12 חודשים, תבדקו את הנתונים ביחד ואז תהיה לכם תשובה יותר טובה לגבי השוק הזה ולגבי מה שאמרת, לגבי החשש התחרותי, מהביטול של הרישום של היד, אנחנו מצאנו בדוח של מבקר המדינה, שכרבע של הרכבים של יבואני הרכב, נמכרים לחברות הליסינג, מה הם יעשו עם ה-25 אחוז האלה של הרכבים, אם הם לא ימכרו אותם לחברות הליסינג?
קריאה:
הם יוותרו עליו
ירון פישמן:
אז אני מציע שתעשו פה בדיקה מעמיקה בנושא הזה
שחר שמש:
בסדר גמור
מיקי לוי:
אתם מחייבים אותי לעשות עוד כמה דיונים השנה, נראה לי
שחר שמש:
באמת אני אקצר, רק סוגייה אחת שהיא בראייתנו, אפילו המהותית ביותר, עניין תיקון תקנות השמאים
שחר שמש:
 בעצם התיקון שנועד לחייב את השמאים לצטט מחיר השוק, המחיר הריאלי של החלפים, בניגוד למחיר המחירון, כפי שהוא מחויב היום, זה באמת, הנושא שהכשל הכי חמור בראייתנו בתחום כרגע, מאחר שבסופו של דבר, זה מגלגל עלויות של מיליונים לציבור עצמו, חשוב לי להבהיר שנעשים מאמצים משותפים שלנו, של שוק ההון, של תחבורה, להוביל לפתרון של המצב, אבל באמת, מדובר בסוגיה שהיא מורכבת
שחר שמש:
 אנחנו רואים ערך בבחירה של מוסך על ידי הצרכן, מצד שני, חשוב למצוא פתרון שבעצם, שהמחיר שבסופו של דבר, כולנו משלמים, לא יהיה גבוה, כאשר הצרכן הסופי, לא משלם ישירות, הוא משלם את זה רק בעקיפין, לכן נעשים מאמצים מרביים, אנחנו בדיונים שותפים כולנו עם הגורמים בשוק, כולם יכולים להעיד פה, שנעשים מאמצים למצוא פתרון מאוזן וזה באמת, כמו שאליאס אמר, אנחנו לקראת הישורת האחרונה, אני מקווה
מיקי לוי:
כצרכן אני אומר לך ואחד שמבין בבורג וחצי, זה לא עובד,  כשהאוטו המשפחתי עושה תאונה, אני מרים טלפון לביטוח ושולחים שמאי וזה מתחיל כך, אם אתה הולך למוסך הסדר, אז אנחנו, לא צריך בכלל שתשלם את ההשתתפות העצמית, אחד, שתיים, אל תמלא טפסים בכלל, עזוב אותנו ולמלות טפסים זה כאב ראש, רק תיקח את האוטו למוסך ותקבל אוטו חלופי, אחרי שלושה ימים תבוא תיקח את האוטו וזהו, משהו פה פרוץ בכל העסק, תיכף תשמעי מאיגוד המוסכים, פשוט לקחתי את האוטו המשפחתי לתיקון, לפני חודשיים, לא יותר וזה צריך לחשוב על העניין הזה
מיקי לוי:
 אין לי פתרון, אני מודה שאין לי פתרון
מיקי לוי:
 בבקשה, איגוד המוסכים
רונן לוי:
קודם כל, תודה שבאמת הסכמת לעשות לפני ה-31 לחודש דיון ותודה על מילותיך החמות ליועצת המשפטית שלנו
רונן לוי:
 כל מה שהם אמרו פה, לצערי, לא מדויק, בלשון המעטה, כל נציגי הממשלה וחבל, כי הם עובדי ציבור ולא מדויק, כי הם מחוקקים על סטרואידים עכשיו, זה לא שהם מחוקקים והם מחוקקים, דווקא בין הבחירות, זה פעם שלישית שהם עושים את זה והם עושים את זה בתקנות משנה וכבר בספטמבר, היא יודעת והיא אומרת שהם עובדים על התיקון והם כבר תיקנו, בחודש ספטמבר הממונה על הביטוח, כבר הוציא תקנת משנה של המשנה, שלמעשה הדין שלה, בסופו של דבר, המשמעות של 350 מוסכים בערך, להערכה שלנו יסגרו מיד בתחילת שנה הבאה, בגלל שעכשיו יש חסם מלא על אותם מוסכים שהם לא בהסדר, הוא לא כבר חסם קטן הוא חסם מלא, זה בעידוד הרשות לתחרות, שאני לא מצליח להבין למה
רונן לוי:
 הממונה על הביטוח שאומר שהוא לא מחוקק, כי בחירות זה אותו זמן שאמר עכשיו אליאס, אני לא יודע, איך הוא אומר את זה, הם מחוקקים על סטרואידים, עד ה-31 לחודש, הם רוצים להוציא תקנת שוק, המחירים אגב, אחרי שהם כבר חוקקו וכבר שנה וארבעה חודשים, הם מקזזים ועושים את המחירים כמו שהם רוצים, חברות הביטוח מחליטות, איזה חלק לשים, באיזה מחיר לשים, המחירים עלו, גם של החלקים, גם של הביטוח, הכול פה של כל מה שנאמר, אין לו שום קשר לעובדות של מה שקורה עם הצרכנים, אין שום קשר וזה עובדי מדינה
רונן לוי:
 אנחנו עכשיו בסיכון מטורף
מיקי לוי:
בוא נדבר - - -
רונן לוי:
לא, לא נדבר, רוצים לסגור לי מוסכים, אותם אנשים האלה, יש פה משפחות, יש לי מוסכים שכל המשפחה במילואים והם לא רוצים לתת להכניס מכוניות למוסך, יש מוקדים היום בביטוח ישיר יש מוקד מיוחד לניתוב, או לאיום על מבוטחים, זה בעצם, ככה הם קוראים לו, איום על מבוטחים שאם הוא ילך למוסך שהוא לא הסדר, יקזזו לו 50 אחוז מעלות התיקון, אז הוא לא הולך
רונן לוי:
 עכשיו מה שקורה, יש לנו היום מאות מוסכים שהם בסכנת סגירה, עכשיו אנחנו מתחננים, אני רק השבוע התחננתי בפני האדון הזה פה שפשוט - - -
מיקי לוי:
ביטוח ישיר זה הדבר בדוק?
רונן לוי:
בדוק מאה אחוז
רונן לוי:
 יש להם, לא רק לביטוח ישיר, יש פוליסות באחריות עכשיו של הפניקס, שכשאתה קונה את הפוליסה, אתה יכול לתקן רק במוסך הסדר ואם לא, אתה לא, אין לך פוליסה, זאת אומרת, אם תיקנת מוסך של לא משנה, אפרים שמעון, לא משנה מה, אין לך פוליסה, זאת אומרת שקנית פוליסה ועכשיו אתה סגור 30 מוסכים, 50, 100, 200 לפי בחירתם, לפי שיקול דעתם והמחיר של המוסך לא ירד, אם אתה בא כצרכן למוסך עכשיו, המחיר לא ירד לך, אם אתה בא לבד לקנות עכשיו טמבון, או לקנות, המחיר לא ירד, רק לחברות הביטוח, לחמש משפחות במדינת ישראל, כל אלה עובדים לחמש משפחות ולכל המשפחות שלנו, כל המשפחות שאנחנו 30 אלף, יש לנו 50 ומשהו אלף עובדים ואנחנו 5,600 מוסכים, מעסיקים אנשים, משלמים מיסים, הולכים למילואים, אלוהים ישמור, איך יכול להיות דבר כזה במדינה הזאת? בספטמבר הם חוקקו בנייר של הכרעה עקרונית שזה חקיקת משנה של האמא של המשנה, אישור, למה שהם עשו גם בלא חוקי, מאוגוסט שנה שעברה מ-22, הם פה, שתיים, כל מה שהם אומרים עכשיו על המידע שהם נותנים, גם לא נכון, שהוא אומר, נותנים מידע בהתאם, מה זה מידע בהתאם? תן לי עכשיו את האובדן להלכה, תן לי דוח שמאי, ייתן לך דוח שמאי? נדה, תן לי עכשיו לדעת מה בדיוק קרה לאוטו, כשהורדתם אותו אובדן להלכה, שום דבר, אם כתוב אובדן להלכה, היה אובדן להלכה, כאילו זה מה שכתוב היום כשאתה מקבל מידע, כשבנאדם רוצה לקבל מידע, זה מה שהוא מקבל, הוא לא מקבל מידע, הוא מקבל מידע בהתאם, תקשיב טוב למה שהם אומרים
רונן לוי:
     אלה עובדי מדינה, הם צריכים לעבוד בשבילי, בשביל הבת שלי, בשביל הבת שלך, בשביל הבת שלו, בשביל הבת שלה, שלא יקנו מכוניות כאלה, 100 אלף מכוניות בשנה, נוסעות עם כריות אוויר משומשות עם נגדים, כל שנה, אם הממוצע של מכוניות בישראל הוא שבע שנים, יש לך 70 אלף מכוניות עד 100 אלף מכוניות שנוסעות לך ביננו, שהן מסוכנות, שאנשים עושים להם הונאות, הם יודעים את זה והם יודעים שהמכוניות האלה, אחרי זה הולכות לסוחרים ומוכרים אותם, כאילו שהם מכוניות עם תיקון קטן
רונן לוי:
 אנשים קונים מכוניות מקולקלות, מסוכנות, אני אתן לך דוגמא, שלפני שבועיים השיפוצניק שלי, קנה לבן שלו, אוטו באובדן להלכה אצל סוחר והאוטו משייט, בסופו של דבר, התברר שתיקנו אותו בשטחים ושמו לו חלקים משולשים של אוטו אחר, לא מתאים לאוטו בשני סנטימטר, אתה מבין בזה, עסקת בשמאות, אתה מבין מה המשמעות של הדבר הזה, סיבוב הכי קטן לא נכון, האוטו מתהפך, הכול בשביל, אתה יודע, הבצע יש לו גבולות ובטח שעובדי מדינה במדינת ישראל, צריכים להבין שהם עובדים בשביל האזרחים, לא יכול להיות שהם נותנים פה נתונים חלקיים ואומרים לך זה נפתר ועשינו
מיקי לוי:
אני אעצור אותך, אני אומר לכם שאובדן להלכה עושים עוול, מסכנים חיי אדם, אני אומר לכם את זה, רגע, רגע, אני אגיד לך, לפני חודש ימים, כלתי הלכה לקנות רכב יונדאי I10 לכדה שלנו, שנת 72, אמר לה 71 אלף, אמרתי תני לי את הטלפון, סוחר, צלצלתי, אמרתי, גם המחיר כבר לא בסדר, אפשר לגמור ב-69, הוא אומר לי, כן, אמרתי, תגיד היה לאוטו תאונה, או משהו? אומר לי, כן, היה לו איזה החלפת כנף וטמבון ועוד כמה דברים, אני אומר לו, אפשר לקבל דוח שמאי, הוא אומר לי, אני אשיג לך, אמרתי בבוקר אני אצלך, אבל לפני כן נצלצל, בבוקר צלצלתי הוא אומר, עזוב, אל תבוא, זה אובדן להלכה
מיקי לוי:
 אנחנו מסכנים את חיי אזרחי מדינת ישראל, אם זה אובדן להלכה, תורידו אותו מהכביש, נגמר, הוא הולך לשטחים, הם גונבים אחר כך כלי רכב זהים, עכשיו אני מדבר כקצין משטרה שמבין דבר וחצי ואתה יודע מה? כשהשתחררתי, הנה, גילוי נאות, גם הייתי שמאי רכב ושמאי כללי, יש נזקי ים ופריצה, כשלמדתי באוניברסיטה, הייתי צריך להתפרנס ממשהו, זה מה שעשיתי, אז אני מבין משהו ומדינת ישראל מסכנת את חיי האזרחים שלה
רונן לוי:
בדין
מיקי לוי:
אסור, אם זה אובדן להלכה, תורידו אותו מהכביש, תביאו מומחים, תשבו, תראו כמה אובדן להלכה עולים חזרה לכביש ומסכנים, לא רק את האזרחים שנוהגים בהם, גם את האחרים, תשביתו את האוטו הזה, אובדן להלכה שירד מהכביש, אם הוא אובדן להלכה, למה אתם נותנים לשפץ אותו? כדי להחזיר את הכסף חזרה למבטחים? לא מעניין, בשביל זה יש ביטוח
מיקי לוי:
 אני אומר לכם, שאני אשתדל לעסוק בנושא הזה של אובדן להלכה, אני אקיים דיון נוסף, האם מדינת ישראל, לא עושה עוול לאזרחי מדינת ישראל, בכך שהיא נותנת אישור לכלי רכב שעברו אובדן להלכה, לחזור חזרה לכביש, אובדן להלכה שישמש לפירוק, כי אני אומר לך מה קורה, אובדן להלכה, או קונים את זה סוחרים, או קונים את זה ביהודה ושומרון ואז יש לך התגברות בגנבות כלי רכב, כי הם לא הולכים לקנות, הם באים - - -
רונן לוי:
כבוד היושב ראש, הם יודעים, מכירים את הפרקטיקה טוב מאוד, אחד-אחד
מיקי לוי:
או שבאים – די, אין לי כוח, מרגיז אותי – לטויוטה קורולה ומנסרים מלמטה את הממיר הקטליטי, ברח לי , כבר מזמן לא בעסק – ואני אומר לכם, אנחנו עושים עוול לעצמנו, אני אקיים איתכם דיון, לא כדאי עכשיו
שמואל זקן:
לא, זה לא ברמת הדיון, אבל ממש בקצרה, אני אגיד שיש נכונות, קודם כל, כבר לפני שנה וחצי בערך, שינינו את הפוליסה התקנית באופן כזה שהמקום היחיד שבו מבוטח, אם יש לחברת ביטוח את הזכות לבחור את אופן הפיצוי, אז במקרה של אובדן להלכה, למבוטח יש את הזכות לסרב, כי נתקלנו בהרבה מקרים של מבוטחים שלא רצו שישביתו להם את הרכב ושהרכב יישאר לשימושם ובעקבות זה, הוצאנו את התיקון הזה ובאופן כללי, יש מחשבות בכיוון של לבטל את זה לגמרי ובעקבות ביקרות שעשינו וכל מיני פרקטיקות שראינו במקום הזה, צריך לזכור שאובדן להלכה, בסוף זה מבחן כלכלי ומי שמאשר לעלייה חזרה של הרכב הזה לכביש, זה - - -
מיקי לוי:
כלכלי זה החיים
שמואל זקן:
לא, אני אומר כדי לאשר את הרכב הזה שיעלה בחזרה לכביש, הוא צריך לעבור איזושהי בדיקה
מיקי לוי:
לא תשאירו לי בסוף ברירה ואני אביא חקיקה, שאומר ששמאי שפסל את הרכב כאובדן להלכה, לא יעלה יותר בחיים לכביש, לא יעלה לכביש, זה מסכן חיי אדם, זה מסכן חיי אדם, ראיתי כלי רכב שחותכים אותם באמצע ומחברים אחד לשני, אני עכשיו לא מדבר באופן תאורטי, הייתי שם הרבה שנים לפני, מה אני יכול לעשות, לפני ארבעים שנה
רונן לוי:
אנחנו רוצים, קודם כל שהוועדה הזאת, תוציא קריאה ושהם יעצרו את כל החקיקות שהם עשו - - -
מיקי לוי:
אני לא יכול, אני מבקש
רונן לוי:
רגע, הכנסת לא מתפקדת מאז המלחמה והם עכשיו עושים חקיקה, לגנוב חקיקה - - -
מיקי לוי:
בוא ננסה, רונן, בוא ננסה לראות איך אנחנו ממצים את הדיון
רונן לוי:
לא, אבל קודם כל - - -
רונן לוי:
עשיתי מאמצים להזיז שמאלה ימינה וגם יושב הנשיא הממונה על הביטוח, הוא עשה את זה, הוא בעצם עשה את ההכרעה הזאת
מיקי לוי:
איזה חוקים? לוועדה אין יכולת לעצור, אני מודה
רונן לוי:
אז רק שהוועדה תדע ולדעתי, אתם צריכים לטפל בזה וגם מבקר המדינה, שמה שנעשה מאז הפעם האחרונה ביולי, נעשה הפוך, זה לסגור את התחרות, זה לעבוד בשביל חברות ביטוח, זה לסגור מוסכים, זה להעלות את מחיר החלקים, כי זה מה שזה עושה בסוף
מיקי לוי:
רונן, תן לי להציע הצעה-
רונן לוי:
הציבור מסבסד את מה שהם עושים, לטובת חברות הביטוח, זה מה שקורה בסוף
מיקי לוי:
רונן, תן לי להציע הצעה, אני פונה לרשות התחרות, אני פונה לאיגוד המוסכים, אני פונה לממונה על הביטוח בשוק ההון, הייתי שם, אני מכיר גם אותכם, אני מודה שאתם קרובים לליבי גם כן, מאז שמיכל הייתה והייתי סגן שר האוצר, אני מבקש מכם, לשבת איתם בתחילת שבוע הבא ולנסות למצוא, איזשהם פתרונות, לטובת הציבור, לטובת אזרחי מדינת ישראל, האם רשות התחרות יכולה להרים את הכפפה הזו?
שחר שמש:
אנחנו בשמחה נדון
מיקי לוי:
וכמובן, משרד התחבורה, אני מצטער, אמרתי ש-
שחר שמש:
רונן בעצמו יוכל להעיד שאנחנו בדיונים שוטפים אתו על הסוגיות האלו
רונן לוי:
לא - -
מיקי לוי:
רגע, רונן, תן לי לנסות להרים משהו, אחרת החוקים ירוצו, אחרת לא יהיה פתרון, אני מנסה, נגיד שאני אדון בחוק כזה, או אחר - - -
רונן לוי:
זה מתסכל, הם יושבים, מי צריך לשבת איתם
מיקי לוי:
אני מבין אותך - -
רונן לוי:
לא מעניין אותנו, מעניין אותנו שמוסכים יהיו נגישים לקליינטים, זה הכול, אני לא רוצה לשבת לדבר איתם, מה יש לי לשבת לדבר איתם?
מיקי לוי:
דקה, רונן, תן לי לנסות, תאמין לי, היה לי בעיות כאלו, יותר קשות עם משרד החינוך, עם גננות והצלחנו לפתור את זה
רונן לוי:
כן, אבל כבוד היושב ראש, חסמו לגמרי את הנגישות ללקוחות, מה זה עוזר לי שהיא מדברת? היא מקבלת את המשכורת שלה
מיקי לוי:
אבל שמעת אותי מעיד עכשיו מעצמי ואני בסוף אומר לך, מה עשיתי, בחרתי בזה שאני לא ממלא טפסים, שאני מוותר על ההשתתפות העצמית שלי, שאשתי הולכת ולוקחת רכב חליפי ושלום על ישראל, באתי אחרי שלושה ימים, לקחתי את האוטו שלה, אני מבין על מה אתה מדבר וזה לא תחרות